Ú r a d  š p e c i á l n e j  p r o k u r a t ú r y Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/1 Gv 9/12/1000	Pezinok, 21.10.2014
EEČ : 2-1-437-2014

U Z N E S E N I E

Trestná vec:	obvinená XXXXX a spol. 
Prečin:	Podplácanie podľa § 333 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Úradu špeciálnej prokuratúry Generálnej prokuratúry Slovenskej republiky
Podľa § 215 odsek 3 Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: referent XXXXX
po predchádzajúcej vzájomnej dohode v presne nezistenom čase v priebehu roku 2008 v XXXXX, na ul. XXXXX č. XXXXX, v byte Ing. M.K., XXXXX odovzdala Ing. M.K. finančný úplatok vo výške 80.000,- Sk /2.655,50,- €/ za to, že bude vplývať na doposiaľ presne nestotožneného riadiaceho pracovníka XXXXX XXXXX, a tým zabezpečí zaradenie do prijímacieho konania a po jeho úspešnom absolvovaní aj prijatie XXXXX, syna XXXXX, do služobného pomeru príslušníka PZ na XXXXX XXXXX XXXXX Ministerstva vnútra SR

pretože obvinení sa významnou mierou podieľali na objasnení, zistení a usvedčení páchateľa tohto trestného činu a záujem spoločnosti na objasnení takého trestného činu prevyšuje záujem na trestnom stíhaní týchto obvinených pre iný trestný čin

Odôvodnenie:
Uznesením vyšetrovateľa Ministerstva vnútra SR, sekcie kontroly a inšpekčnej služby, Odboru inšpekčnej služby Východ v Košiciach                                               sp. zn. XXXXXXXXXX zo dňa XXXXX bolo podľa § 206 ods. 1 Trestného poriadku XXXXX a XXXXX vznesené obvinenie pre spolupáchateľstvo prečinu podplácania § 20, § 333 ods. 1, ods. 2 písm. b/ Trestného zákona na vyššie uvedenom skutkovom základe.

V priebehu trestného stíhania boli vyslúchnutí obvinení: XXXXX a XXXXX, ktorí spáchanie skutku priznali v plnom rozsahu.

Vykonaným dokazovaním v prípravnom konaní bolo preukázané, že sa stal skutok, ktorý je predmetom trestného stíhania, tento vykazuje znaky prečinu podplácania podľa  § 333 ods. 1, ods. 2 písm. b/ Trestného zákona spolupáchateľstvom podľa § 20  Trestného zákona a dopustili sa ho obvinení XXXXX a XXXXX.

Podľa § 215 ods. 3 Trestného poriadku prokurátor môže zastaviť trestné stíhanie proti obvinenému, ktorý sa významnou mierou podieľal na objasnení korupcie, trestného činu založenia, zosnovania a podporovania zločineckej skupiny, trestného činu založenia, zosnovania a podporovania teroristickej skupiny alebo zločinu spáchaného organizovanou skupinou, zločineckou skupinou a lebo teroristickou skupinou alebo na zistení alebo usvedčení páchateľa tohto trestného činu a záujem spoločnosti na objasnení takého trestného činu prevyšuje záujem na trestnom stíhaní tohto obvineného; zastaviť trestné stíhanie nie je možné voči organizátorovi, návodcovi alebo objednávateľovi trestného činu, na ktorého objasnení sa podieľal.

Niet pochýb, že obaja obvinení sa významnou mierou podieľali na objasnení korupcie, na zistení a usvedčení páchateľa trestného činu korupcie -  XXXXX, ktorý bol obžalovaný za korupčnú trestnú činnosť aj vďaka ich aktívnej spolupráci. Práve svedecká výpoveď obvinených (v trestnej veci obž. XXXXX, vedenej na tunajšej prokuratúre pod sp. zn. XXXXX) bola jedným z rozhodujúcich dôkazov v trestnej veci vedenej proti tomuto obvinenému. Žiada sa uviesť, že obvinení vystupovali vo vzťahu ako osoby, ktoré žiadali o prijatie do služobného pomeru jedného z obvinených v policajnom zbore. XXXXX bol osobou, ktorá mala priamy prístup k verejnému činiteľovi - riaditeľovi príslušnej policajnej organizačnej zložky, ktorý mal rozhodovaciu právomoc na prijímanie žiadateľov do Policajného zboru SR.

Nemožno preto pochybovať o tom, že záujem spoločnosti na postihnutí  sprostredkovateľa, ktorý mohol priamo vplývať na vo veci rozhodujúceho verejného činiteľa, prevyšuje v tomto prípade záujem spoločnosti na postihnutí obvinených.

Z týchto dôvodov bolo za daného stavu veci potrebné trestné stíhanie proti obvineným, pre skutok uvedený vo výrokovej časti tohto uznesenia, podľa § 215 ods. 3 Trestného poriadku zastaviť.

Poučenie:
Proti   tomuto  uzneseniu   je   prípustná   sťažnosť,  ktorú   možno podať  Úradu špeciálnej prokuratúry do troch dní od jeho                            doručenia.  O sťažnosti  rozhodne špeciálny prokurátor. Sťažnosť má odkladný účinok.  Obvinený proti tomuto uzneseniu sťažnosť podať nemôže /§ 215 ods. 6 Trestného poriadku/

JUDr. Vladimír Kuruc
prokurátor